webbasert+kalender


 * Hva er en webbasert kalender og hvorfor skal vi bruke den?**

En webbasert kalender ligger lagret på nettet, noe som gjør at du har tilgang til den uansett hvilken datamaskin du sitter på så lenge du har internett-tilgang. Kalenderen kan du bruke til egen planlegging, men du kan også gjøre deler av den tilgjengelig for andre – og de kan gjøre deler av sin kalender tilgjengelig for deg også….på denne måten kan dere f.eks finne en tid som passer for begge hvis dere skal avtale møte. Slipp alle problemer med å sende epost eller ringe fram og tilbake for å finne en tid som passer for alle!

De fleste kalendre har tilleggsfunksjonalitet som at du kan synkronisere den mot mobil og du kan få varslinger om kommende møter via epost eller sms.


 * [[image:googleKalenderKomigang.png width="200" height="202" align="left"]]Hvordan komme i gang med Google Kalender?**

Først og fremst må du ha en Google-konto; det har du gjerne fra før //(eks hotmail, gmail).// Du registrerer deg enkelt ved å gå til Google Calendar og fyller ut et enkelt skjema – du skal fylle inn fornavn, etternavn og tidssone. det er det hele //(og har du ikke konto fra før oppretter du den raskt fra startsiden – trykk “Opprett en konto” som vist i bildet til venstre).//


 * [[image:googleKalenderDele.png width="216" height="197" align="right"]]Å dele kalenderen med andre.**

Det er enkelt å dele kalenderen med andre, trykk på rullgardinmenyen etter navnet ditt under Mine Kalendere for å få opp meny som vist i bildet til høyre – velg //Del denne kalenderen//. Deretter får du opp et nytt bilde hvor du kan gjøre noen forskjellige valg; •du kan velge å gjøre kalenderen offentlig //(da kommer den opp i Google Søk – så her må du tenke deg godt om..),// men du kan begrense noe ved å huke av for Del bare tilgjengelig/opptattfunksjon – da viser den ikke hvorfor du evt er opptatt, bare at du er opptatt. •et bedre valg er å gi tilgang til utvalgte personer gjennom å registrere epostadressen i feltet person – og så må du tildele den enkelte en rettighet //(rullgardinmeny i feltet etter epostadressen).// Når du er ferdig velger du “Legg til person”. Du kan evt endre rettigheter for personen eller slette person på et hvilket som helst tidspunkt. De du inviterer må ha en googlekonto, hvis de ikke har en slik konto vil de bli bedt om å lage en for at dere skal kunne dele med hverandre. Selv om de ikke vil opprette en googlekonto kan du fortsatt sende dem invitasjon til aktivitet – se under.

Du kan legge til andres google-kalendere //(de må gi deg tillatelse)// eller de kan velge å dele kalenderen med deg på samme måte som beskrevet over (valget legg til en venns kalender – flott på arbeidsplassen, i klassen eller evt i forbindelse med organisasjoner/lag osv). Resultatet er at du vil – avhengig av hva slags tillatelse du har – kunne se når de er ledig/opptatt og evt se hvorfor, samt endre og evt invitere andre til samme aktivitet.


 * Å lage en aktivitet.**

For å markere en aktivitet går du inn på dato og merker av hvilken tid som er aktuell – har du venners kalendere vil du se når de har ledig tid også og planlegge i forhold til dette. Skriv inn hva aktiviteten gjelder og trykk Opprett Aktivitet //(dersom dette bare er en avtale for deg)// eller trykk rediger aktivitetsdetaljer //(dersom du skal invitere med andre//). Hvis du kommer til å trykke Opprett aktivitet kan du åpne opp for å redigere aktivitetsdetaljer ved å trykke på avtalen i kalenderen – da får du samme bilde fram som hvis du hadde trykket rediger aktivitetsdetaljer.


 * Redigere en aktivitet.**

Når du skal redigere en aktivitet har du flere mulige valg; •Hva: her skriver du hva det gjelder •Når: dato og tidspunkt, evt kryss av for hele dagen •Gjentagelse: hvis dette er en avtale som skal gå fast //(hver ukedag, hver man/ons/fre, hver tir/tor, ukentlig, månedlig, årlig)// •Hvor: møtested //(her kan du også trykke kart for å få fram Google Maps og vise eksakt hvor man skal møtes)// •Kalender: velg kalender //(foreslår automatisk din egen, men du kan legge inn en avtale for en annen hvis du har rettighet)// •Beskrivelse: skriv evt mer om aktiviteten om du vil


 * [[image:googleKalenderGjester.png width="392" height="210" align="right"]]Invitere flere til aktiviteten.**

Ved siden av pluss-tegnet under Gjester finner du valget “Legg til gjester” – dette er hvis du skal invitere flere til møtet. De trenger ikke nødvendigvis ha en Google Kalender for at du skal invitere dem, du bare skriver inn epostadressen //(er det flere skiller du epostadressene med komma)// og korrigerer evt valgene de skal få – er de i kontaktlisten din kan du trykke valget //Kontakter// i nederste høyre hjørne i dette feltet.

I alternativer kan du velge å få en påminnelse på epost eller at avtalen framkommer i forgrunnsvindu på din PC og du bestemmer selv hvor lang tid i forveien påminnelse skal komme. Du kan også velge å vise deg som tilgjengelig eller opptatt – og velge om aktiviteten skal være offentlig, privat eller settes til standard.

Når du er ferdig trykker du Lagre //(øverst i feltet).// Har du invitert andre vil du få opp spørsmål om du skal sende oppdatering – dette betyr om du skal sende invitasjon via epost til de som er invitert under gjester (send) eller om du ikke skal sende epost (ikke send).

Velger du Send vil alle få en epost med forespørsel om å delta i aktiviteten, eposten vil inneholde de opplysningene du har registrert. Sender du til noen som f.eks bruker Outlook vil forespørselen ha et toppfelt som vist under:

I tillegg til disse er valgene Ja, Kanskje og Nei tilgjengelig lenger nede i eposten. Hvis man godtar får man forespørsel om å sende svar og evt redigere svar før det sendes samtidig som avtalen blir lagt inn i kalenderen //(se bilde til høyre//). Du som har sendt ut vil i din kalender finne en oversikt over hvem du har sendt til og hvem som har svart – og hva de har svart ved å trykke på avtalen og se i feltet Gjester, slik får du full oversikt og kontroll